Proiect didactic 
pentru activitate de cerc literar
Drăgan Gabriela, Școala Gimnazială ,,Aurel Solacolu”, Ogrezeni
	Tema: Genul dramatic
	Scopul: dovedirea înţelegerii unui text literar şi redactarea unor texte, adaptându-le situaţiei de comunicare.
	Competențe generale:
	Receptarea mesajului oral în diferite situaţii de comunicare;
	Utilizarea corectă şi adecvată a limbii române în producerea de mesaje orale în situaţii de comunicare dialogată şi monologată;
	Utilizarea corectă şi adecvată a limbii române în producerea de mesaje scrise, în diferite contexte de realizare, cu scopuri diverse;
	Receptarea mesajului scris, din texte literare şi nonliterare, în scopuri diverse.
	Competențe specifice: 
1.1 înțelegerea semnificației generale a mesajului oral, sesizând progresia și coerența ideilor exprimate, manifestarea toleranței față de opiniile diferite exprimate de interlocutori și să ia o atitudine critică față de argumentele ascultate;
2.1 construirea unui discurs oral pe o temă dată;
3.1 dovedirea înțelegerii unui text literar sau nonliterar, pornind de la cerințele date;
3.3  identificarea valorilor etice și culturale într-un text, exprimându-și impresiile și preferințele;
4.1  redactarea diverselor texte, adaptându-le la situația de comunicare concretă.
	Obiective operaţionale:
 	La sfârşitul activității, elevii vor fi capabili:
O1. Să precizeze cel puţin două caracteristici ale genului dramatic;
O2. Să facă diferenţa între cele două genuri literare: genul epic şi genul dramatic;
O3. Să exemplifice tipurile de comic învăţate;
O4. Să recunoască indicaţiile scenice într-un text dramatic;
O5. Să identifice structura textului dramatic;
O6. Să creeze un scurt text dramatic pe o temă la alegere.

Strategia didactică:
1. Resurse: colectivul de elevi din cadrul cercului literar; cabinet de limba şi literatura română
2. Metode şi procedee: conversaţia, diagrama Venn, ciorchinele, exerciţiul, Gândiţi! Lucraţi în perechi! Comunicaţi!.
3. Materiale şi mijloace: fişe de lucru, ecranizarea unei piese de teatru.

Scenariul didactic
	Captarea atenției se va realiza pornind de la întâmplările citite și discutate din opera literară Amintiri din copilărie de Ion Creangă. Se va vorbi despre caracteristicile fiecărui text și despre asemănările și deosebirile dintre textul La cireșe al lui Ion Creangă și varianta adaptată pentru teatrul de păpuși. 
	Pe parcursul descoperirii caracteristicilor fiecărui text  acestea se notează pe ciorchinele desenat pe fișa de lucru. Pe baza acestora se încadrează fiecare  text în genul căruia îi aparține, respectiv genul epic și genul dramatic. 
	Se anunță tema activității – genul dramatic – și obiectivele propuse. 
	Se competează diagrama Venn de pe fișa de lucru pentru a evidenția asemănările și deosebirile dintre un text epic și un text dramatic.
	Pentru aprofundarea genului dramatic se pornește de la vizionarea ecranizării Cuibul de viespi (realizată după piesa de teatru Gaițele de Alexandru Kirițescu). În urma vizionării se discută despre conflictul dramatic, tipurile de comic identificate, modul de expunere, decoruri, prestația actorilor, importanța indicațiilor scenice în interpretarea actorilor și în transmiterea mesajului. 
	Feed-backul va fi dat de crearea unei scene scurte de  text dramatic pe o temă extrasă din oferta de teme pusă la dispoziție copiilor. 
	Textele compuse vor fi citite și analizate după criteriile:
-	respectarea structurii textului dramatic;
-	utilizarea dialogului ca mod principal de expunere;
-	ilustrarea unui tip de comic;
-	utilizarea indicațiilor scenice;
-	claritatea transmiterii mesajului.
Se va  propune  elevilor   inițierea  unui  proiect  realizat  în  echipe de câte  patru  ce  va presupune  realizarea  unei  piese  de teatru în două acte  care să  demonstreze  talentul literar pe baza căruia au fost selectați sa facă parte din colectivul cercului. Compozițiile vor fi evaluate la următoarea întâlnire de cerc, cu ajutorul metodei turul galeriei.


Fii creativ!
	Imaginează-ţi următoarea situaţie: eşti un scriitor dramatic şi ai de scris un scurt text (scenă), la care participă doar patru personaje, având ca subiect întâmplări neprevăzute din viaţa omului.  (200-350 de cuvinte)
[image: http://libersaspun.3netmedia.ro/wp-content/uploads/stilou-penita-calimara-istoric2.jpg]
Persoanele: 
...............................................................
...............................................................
...............................................................
...............................................................


ACTUL I
Decor..........................................................................................................................................................................................................................................................................................................................................................................................................................................................

Scena I
......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
..............................................................................................................................................................................................................................................................................................................
image1.jpeg




